Noudat jy weg is | | INK Noudat jy weg is – INK
Titel: Noudat jy weg is
Datum gepubliseer: 22 Augustus 2017 Aantal woorde: 142 113 Kere gelees ♥2
sal olifante – swaar van voet –
sal hul purper bas en sagte hout
van kaaltak kremetarte stroop.
Langs die waters van die groot rivier
sal koorsboomstamme immer groen.
Mopanieblare sal tot roes kom
soos dit maar elke winter doen.
Die reier en die ooievaar
sal nog visse in ‘n vlak stroom vang.
En as die arend weer kom prooi soek
sal hy huiwer in sy vlug
en bo ‘n blou Limpopo hang.
By ‘n silwer dam
waar ‘n woud weerkaats
en kwêlaswerms oor die water vee,
sal ‘n grootlangtoon nog sirkels vlieg,
Selfs nóú dat jy weg is
sal ‘n kolgans vlieg deur skemer lig
– die dag sal breek tot klatergoud.
En elke volmaan sal vir jou vlam
(waar die jakkals tjank)
verby ‘n doringhout.
Kommentaar telling: 757